Porno-sider har mindre malware end religiøse hjemmesider

Religiøse og ideologiske hjemmesider har tre gange større sandsynlighed for at være inficeret med virus end pornosider.

Din ubeskyttede pc har større sandsynlighed for at fange en virus, når du søger sjælefred på nettet, end når du surfer porno.

For såkaldte ’Drive-by attack’, hvor it-kriminelle inficerer hjemmesider med skadelig kode, forekommer tre gange oftere på religiøse og idelogiske sider end på pornosider. Det skriver Rawstory.com

Ifølge sikkerhedsvirksomheden Symantec, der står bag undersøgelsen, er problemet med lovlige hjemmesider inficeret med skadelig kode stigende. Symantec blokerede 5,5 milliarder angreb i 2011, hvilket er en stigning på 81 procent sammenlignet med året før.